એક સરકારી અધિકારીએ જણાવ્યું હતું કે ફાઈલ નોટિંગ પરથી એ પણ સ્પષ્ટ થયું છે કે તત્કાલિન ગૃહપ્રધાને બીજા એફિડેવિટમાં કરવામાં આવેલા ફેરફારો અંગે કાયદા મંત્રાલયે કે ગૃહમંત્રાલયના અન્ય અધિકારીઓ સાથે ચર્ચા કરી ન હતી. ૨૦૦૯ની બે એફિડેવિટ અને આઈબી તેમજ રો સહિત અલગ અલગ સ્ટેક હોલ્ડર્સ સાથે થયેલા પત્રવ્યવહારની ચકાસણી પરથી એવો પણ ઘટસ્ફોટ થઈ રહ્યો છે કે ગુજરાત અને મહારાષ્ટ્રના પોલીસમાં ઈનપુટ્સ એવું જણાવે છે કે ઈશરતનો મોડ્યૂલ લશ્કર એ તોઈબાનો એજન્ટ હતો. એક અધિકારીએ જણાવ્યું હતું કે આઈબી, રો અને પોલીસ પાસે આ વાતના પાકા પુરાવા હતા કે ઈશરત લશ્કરે એ તોઈબા સાથે કનેકશન ધરાવતી હતી.